Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 753/14/5502	Čadca, 3.8.2015
EEČ : 2-37-149-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
dňa 19.02.2014 vo večerných hodinách okolo 22.30 h v rodinnom dome č. XXXXX v XXXXX, okres XXXXX, fyzicky napadol XXXXX tak, že XXXXX v spálni chytil za pyžamo a nasilu ju tiahol z postele, následne na to odišiel do kuchyne a asi po 5 minútach sa vrátil do spálne, začal jej vulgárne nadávať do píč, kuriev a podobne, na to sa XXXXX postavila, pričom ju XXXXX sotil na zem a následne do nej začal kopať, konkrétne do oblasti hlavy nad ľavé oko, z čoho mala podliatinu, potom ju začal kopať do oblasti brucha, presnejšie do rebier, XXXXX spôsobil zranenia: zlomeninu 9. rebra vpravo, okoločnicový hematóm vľavo, obmedzená pohyblivosť, bolesť hlavy a hrudníka, čím XXXXX uvedeným konaním spôsobil zranenia, ktoré si vyžiadali lekárske ošetrenie s dobou liečby a dobu, po ktorú bola XXXXX obmedzovaná na obvyklom spôsobe života v dĺžke 4 - 5 týždňov.      

Právna veta:
lebo  je nepochybné, že skutok nespáchal obvinený.

Odôvodnenie:
	Uznesením povereného príslušníka Obvodného oddelenia  PZ Čadca pod sp. zn. ČVS:ORP-947/OO-CA-2014 zo dňa 27.08.2014 bolo podľa § 206 ods. 1 Trestného poriadku vznesené obvinenie XXXXX pre prečin ublíženia  na zdraví podľa § 156 ods. 1/ Trestného zákona, na tom skutkovom základe, ako je uvedené vo výrokovej časti uznesenia povereného príslušníka PZ.  

Obvinený XXXXX  k veci  uviedol, že čo sa mu kladie za vinu, sa nezakladá na pravde, on XXXXX na zdraví nijako neublížil. Uviedol, že v dňoch 19.02.2014 a 20.02.2014 sa v mieste bydliska v XXXXX nenachádzal, nakoľko sa nachádzal v zahraničí a ďalej k veci nevypovedal. 

Vo veci bola vypočutá svedkyňa - poškodená XXXXX, ktorá uviedla, že využíva svojej oprávnenie podľa § 130 ods. 1, ods. 2 Trestného poriadku. Uviedla, že XXXXX bol a aj v súčasnosti je jej druh.

Vo vyšetrovacom spise sa nachádzajú listinné podklady a to lekárske správy, lekárske vyjadrenia. Vo veci sa nachádza odborné vyjadrenie, z ktorého vyplýva, že pošk. XXXXX utrpela zranenia pomliaždenie tváre okolo očnej oblasti vľavo a zlomeninu 9. rebra pravo. Z odborného vyjadrenia ďalej vyplýva, ako došlo resp. mohlo dôjsť  k týmto poraneniam.    

Aby mohol byť prijatý záver, že sa obvinený XXXXX dopustil vyššie uvedeného prečinu ublíženia na zdraví podľa § 156 ods. 1 Trestného zákona, muselo by byť vykonanými dôkazmi preukázané, že inému úmyselne ublížil na zdraví.   Za uvedenej situácie by bolo možné zvažovať podanie obžaloby na súd, nakoľko v zmysle § 234 ods. 1 Trestného poriadku  prokurátor podá obžalobu súdu, len ak výsledky vyšetrovania, resp. skráteného vyšetrovania dostatočne odôvodňujú postavenie obvineného pred súd. 

Na základe vyššie uvedených dôkazov je možné skonštatovať, že spáchanie prečinu ublíženia na zdraví podľa § 156 ods. 1 Trestného zákona  obvinenému XXXXX  nie je možné preukázať, nakoľko v danom štádiu neexistuje žiaden priamy dôkaz, resp. neexistuje súhrn nepriamych dôkazov, na základe ktorých by bolo možné skonštatovať, že sa obvinený stíhaného skutku dopustil.  Obvinený uviedol, že sa uvedeného skutku nedopustil, uviedol, že bol v tomto čase v zahraničí a ďalej k veci nevypovedal. Svedkyňa - poškodená XXXXX k veci odmietla vypovedať po zákonnom poučení, nakoľko obv. XXXXX je jej druhom. 

Ustanovenie § 215 ods. 1 písm. c/ Trestného poriadku umožňuje prokurátorovi zastaviť trestné stíhanie ak je nepochybné, že skutok nespáchal obvinený.

Vzhľadom na vyššie uvedené je zrejmé, že XXXXX sa nedopustil skutku, pre ktorý mu bolo vznesené obvinenie, aspoň nebol preukázaný opak a preto som rozhodla tak, ako je uvedené vo výrokovej časti tohto uznesenia a trestné stíhanie proti obvinenému XXXXX  pre prečin ublíženia na zdraví  podľa § 156 ods. 1  Trestného zákona   som zastavil z dôvodu uvedeného v ustanovení § 215 ods. 1 písm. c/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať v lehote 3 dní odo dňa jeho oznámenia (doručenia) cestou Okresnej prokuratúry  Čadca na Krajskú prokuratúru  Žilina. Sťažnosť má odkladný účinok. Obvinený a poškodený sú oprávnenými osobami na podanie sťažnosti. Týmto rozhodnutím nie sú dotknuté nároky poškodenej strany na náhradu škody, ktorej sa môže domáhať v príslušnom konaní na súde.

JUDr. Anna Lašová
prokurátorka